
El veïnat del carrer Almeria 
posa al descobert la 
impunitat de l'especulació 


OPINIÓ 


Quà està passant 
a Ceuta i Melilla? 

Les persones que estan in- 
tenant saltar les tanques fron¬ 
tereres de Ceuta i Melilla 
només intenten fer efectiu el 
dret a la lliure circulació de les 
persones, limitat per la le¬ 
gislació d’estrangeria. 

La pressió popular, basada en pintades, pancartes i 
manifestacions, aconsegueix aturar les obres 
malgrat la desídia de l’Ajuntament 



Desenes de casos de violència urbanística es repeteixen als nostres 
barris sense que sembli que les autoritats municipals tinguin cap 
interès en posar-hi fre 




La mobilització veïnal ha acon¬ 
seguit paralitzar de moment les 
obres a l’edifici 9-11 del carrer 
Almeria, on s’estava construint 
per sobre de l’amplada permesa, 
menjant-se espai de la vorera. De 
moment han reconegut que hi ha¬ 
via una irregularitat en la conces¬ 
sió de la llicència. 

L’Ajuntament, d’una banda, 
permet els casos d’especulació i 
violència urbanística, i de l’altra 
s’enorgulleix que la fira immobi¬ 
liària més gran d'Europa es cele¬ 
bri a la ciutat de Barcelona del 25 
al 30 d’octubre. Davant d’això, 
moviments socials i veïnals, així 
com persones implicades en dife¬ 
rents conflictes urbanístics, han 
volgut mostrar el seu rebuig, amb 
una manifestació fins a la plaça 
Espanya, on es celebrava la Fira i 
fent pública una Carta de mesu¬ 
res contra la violència immobi¬ 
liària i urbanística. r . . n , 

Manifestació contra el Barcelona Meeting Point, una de les fires immobiliàries més importants del món. 


GUILLEM VALLE 


SANTS 


Condemnats a 
sis anys quatre 
nazis que van 
posar una bomba 

El març del 2001 va ser detin¬ 
guda una cèl·lula d’ultradreta 
després que posessin una 
bomba a les Cotxeres. Ara ha 
sortit la sentència del cas. 



ARREU 


Rebuig a la 

MAT 

La línia elèctrica de molt alta 
tensió que vol tirar endavant 
el govern tripartit a les terres 
gironines ha despertat un 
ampli rebuig entre la po¬ 
blació, que ha organitzat 
diverses plataformes i ac¬ 
cions de protesta. 




4 de 8 carregat i descarregat amb les Cotxeres de fons. BORINOTS 


Els borinots es queden 
amb ganes a la seva diada 

Malgrat que els Borinots de el 4 de 8, el 2 de 7 i el 5 de 7. 
Sants s'havien proposat cele- Un dinar i diversos especta- 
brar la seva diada, el 16 d'octu- eles van amenitzar la jornada, 
bre, amb tres castells de 8 (el 2 
de 8 amb folre, el 3 de 8 i el 4 

de 8), van acabar descarregant [pàgina 10] 


ENTREVISTA 


Ester Colet, 
membre 
del 

col lectíu 
contra la violència de 
gènere l’Escletxa 

opinió 

edtorials 


la violència de gènere ens afecta 


En contra de la violència immobiliària 


/°v u 

O d 

p< 

iblemuni’ 


uan parlem de violència 
Jde gènere no podem 
pensar que es tracta del 
problemïW’unes poques persones 
(víctimes i maltractadors), sinó de 
tots i totes. Vivim en una societat 
amb un model de relacions basat 
en la violència i el poder i amb un 
sistema patriarcal que atorga un 
lloc preeminent a l’home i supedi¬ 
ta la dona a ell. Tot plegat, vul¬ 
guem o no, ho creiem o no, arrela 
i creix en cadascun i cadascuna de 


nosaltres, condicionant el nostre 
comportament, els nostres desitjós 
i les nostres relacions des del nai¬ 
xement i així ens fa patir la violèn¬ 
cia de gènere en el sentit més am¬ 
pli del terme. Caldria que veiéssim 
el 25 de novembre, dia internacio¬ 
nal contra les violències de gènere, 
com una ocasió per reflexionar so¬ 
bre la nostra vivència de la mascu¬ 
linitat i la feminitat, com ens 
veiem, com som, com voldríem 
ser i què hem perdut pel camí. 


E ls últims casos coneguts d’assetja- 
ment que diverses veïnes de Sants 
estan patint no són més que la pun¬ 
ta de l’iceberg de la violència immobiliària 
que contínuament sacseja els i les barceloni¬ 
nes. Aquesta violència, dirigida sobretot con¬ 
tra els grups socials més vulnerables (perso¬ 
nes grans, gent sense recursos i exclosos del 
sistema), és una de les conseqüències més 
dramàtiques de la conversió de la ciutat en 
una mercaderia. En aquest context, cal pre¬ 
guntar-se de què ha servit l’oficina que l’A¬ 
juntament va obrir al Raval per ajudar les 


víctimes d’assetjament immobiliari. Aquesta 
oficina no ha actuat per solucionar el proble¬ 
ma, sinó que ha donat cobertura a l’especula¬ 
ció amb la seva desídia. Davant d’aquesta si¬ 
tuació, iniciatives com la Carta de mesures 
contra Vespeculació immobiliària , impulsa¬ 
da per la Coordinadora contra l’Especulació 
del Raval, són necessàries per posar d’actua¬ 
litat un tema que ha quedat esborrat de l’a¬ 
genda política i que és imprescindible resol¬ 
dre per acabar amb l’especulació i la preca- 
rització creixents que patim els i les veïnes de 
Barcelona. 


opinió 


No és una invasió, és un dret 


GEMMA P. A. 

Els dramàtics fets que han succeït 
darrerament a les fronteres de Ceuta i 
Melilla permeten analitzar alguns as¬ 
pectes de la política espanyola de 
control de fluxos de la immigració, 
completament esquizofrènica i àm¬ 
pliament qüestionable. En primer 
lloc, el discurs tant de l’anterior com 
de l’actual govern es centra en res¬ 
tringir al màxim l’entrada d’immi¬ 
grants de països del Tercer Món. Si 
més no, les dades indiquen (i els fets 
a les fronteres de Ceuta i Melilla en¬ 
cara ho fan més evident), que el con¬ 
trol de l’arribada d’immigrants es 
produeix en major mesura amb la po¬ 
blació africana. Així doncs, per 
exemple, si bé l’any 1998 van entrar 
a Espanya un nombre similar de per¬ 
sones procedents de T Àfrica i 
d’Amèrica Llatina, l’any 2004 les del 
segon grup duplicaven les del primer 
(segons dades dels padrons continus 
de població). 

Les imatges de Ceuta i Melilla 
poden donar la sensació que s’està 
produint una invasió de persones pro- 
vinents de l’Àfrica subsahariana. La 
realitat queda molt lluny d’aquest te¬ 
mor, injustificat i també racista: el 
2004 van arribar 26.518 persones 
procedents de l’Àfrica subsahariana 
mentre que, per posar un exemple, ho 
feien 90.000 procedents de Romania. 
No obstant això, és cert que des de fa 
anys hi ha un gran nombre de perso¬ 
nes que es troben als voltants de les 
fronteres de Ceuta i Melilla amb un 
projecte comú d’arribar a Europa, 
amb procedències i necessitats dife¬ 
rents (laborals, de llibertat política...). 
Es en el moment que han saltat la tan¬ 
ca, fet que indica per part seva una 
gran determinació, quan el problema 
ha sortit a la llum i els governs, tant 
espanyol com marroquí, han estat in¬ 
capaços de resoldre la situació d’altra 


manera que provocant morts i ferits, 
ja sigui amb els trets disparats a la 
mateixa frontera o amb l’abandó d’a¬ 
questes persones al desert, i extre¬ 
mant les mesures de seguretat. 

Tot això és indicatiu, d’una ban¬ 
da, de les majors traves polítiques per 
a l’entrada, i també per a la instal·la¬ 
ció, de cert col·lectiu d’immigrants 
(subsaharians i magribins), els quals 
són víctimes d’un major rebuig social 
i d’un major risc d’expulsió. A més, 
gran part d’aquestes persones són 
possiblement aquelles que estan en 
situació més vulnerable. Sabem que 
entre els immigrants que van saltar 
les tanques de Ceuta i Melilla hi ha¬ 
via refugiats polítics (Europa es mos¬ 
tra insensible a aquesta realitat mal¬ 
grat la Convenció de Ginebra) i so¬ 
bretot es tracta de persones que no 
tenen altres mitjans per travessar la 
frontera, és a dir, disposen de menys 
suport familiar o recursos econòmics. 

D’altra banda, el fet que la majo¬ 
ria dels immigrants arribin a l’Estat 
espanyol amb avió o autocar indica 
que si bé es permet (i interessa) la se¬ 
va entrada, un cop aquí, en finalitzar 
el seu visat en el cas que hagin entrat 
amb visat de turista, se’ls nega la 
igualtat de drets i especialment el dret 
al treball, una de les principals causes 
de la seva explotació laboral. De fet, 
tant aquelles persones que han entrat 
clandestinament jugant-se la vida 
com les que ho han fet de forma legal, 
però que cauen després en situació 
d’irregularitat, estan sotmeses a la 
mateixa llei d’estrangeria que ha cre¬ 
at el concepte i la realitat de persona 
il·legal , i n’ha legitimat la discrimina¬ 
ció legal, laboral i social. Aquesta llei 
és la responsable que existeixin per¬ 
sones il·legals, i no les persones que 
esperen a la frontera de Ceuta i Meli¬ 
lla la possibilitat d’entrar a Europa 
després de caminar mesos pel desert. 


Visca els Països Catalans lliu¬ 
res ! Els temps canvien. El dis¬ 
sabte 22 d’octubre en Joel Jo¬ 
an va posar el dit a la nafra pu- 
rulenta d’aquesta Espanya 
putrefacta perquè tomés a bra¬ 
mar amb les visceres sortint-li 
per la boca. Però a un servidor 
li va faltar quelcom. La frase 
abans continuava (i encara 
continua, poc o molt). És així: 
Visca els Països Catalans lliu¬ 
res i socialistes! 

Assegut al Camp Nou i gau¬ 
dint de l’espectacle, anava 
acompanyat d’un amic i la seva 
filla petita que obria com taron¬ 
ges els ullets preciosos. Era el 
seu bateig culé. En veure una es- 
talada amb l’estel vermell va 
preguntar, innocent: “Papa, qui¬ 
na és aquesta bandera?” La res¬ 
posta del pare no la va deixar 
gaire convençuda, ja que li va 
dir que també era la nostra. 

I del socialisme, què se n’ha 
fet? Doncs el socialisme ha des¬ 
aparegut i ningú no sap com ha 
estat. Volem ser lliures i prou? 
Jo no. Posats a demanar, jo de- 


Salt de Plens 

lliures i 
socialistes 

QUELNESS 

mano igualtat d’oportunitats per 
a tothom, la fi dels privilegis i 
monopolis, la distribució racio¬ 
nal de la riquesa, el control dels 
mitjans de producció pels qui 
produeixen, un creiexement sos¬ 
tenible, la igualtat de sexes, el 
control dels governants pel po¬ 
ble, l’aposta per la pau al món, 
una informació lliure i al servei 
de la veritat, una solidaritat real 
entre pobles i persones... Alguna 
d’aquestes succeeix en el siste¬ 
ma capitalista? Que jo sàpiga 
no, com a màxim en algun lloc 
remot i civilitzat pot haver-hi 
una lleugera aproximació a al¬ 
gun dels supòsits. Succeïen en 
els països dits socialistes? La 
veritat és que tampoc, però la 
idea era aquesta. Per això cal no 
renunciar-hi. La humanitat va 


perdre un partit (i no em referei¬ 
xo al comunista, de partit) i mol¬ 
tes esperances quan va caure el 
mur de Berlín, el 1989, però 
mentre hi hagi món la lliga con¬ 
tinua, i encara es pot guanyar. 
Així doncs, petita i bonica Júlia, 
l’estel solitari de la bandera que 
et va sorprendre no és res més 
que la representació visual d’a¬ 
quest anhel de llibertat i socialis¬ 
me de molts catalans i catalanes. 

I només un apunt de políti- 
ca-ficció sobre la Leonor Bor- 
bon Ortiz. Qui sap si algun dia la 
desesperació ens farà partidaris 
del candidat al tron, es digui 
com es digui (com els carlistes 
d’abans), només per destronar¬ 
ia i després passar factura en for¬ 
ma de llibertat al candidat. De¬ 
sitjaria que no calgués arribar a 
aquesta tessitura, entre altres co¬ 
ses perquè la Leonor tot just 
acaba de néixer i m’agradaria 
que això nostre s’enllestís 
abans, ni que fos per veure-ho. I 
en segon lloc, perquè no tinc res 
contra les dones, per molt reines 
espanyoles que acabin sent. 


CARTES ALA BURXA 

Envia’ns el teu escrit a laburxa@laburxa.org o a Can Vies (c/ Jocs Florals, 42. BCN 08014). 


la llengua, arma dels pobles 


Des de fa unes setmanes assisteixo a un curs 
de quítxua al Vapor Vell. A part de permetre 
aprendre una llengua preciosa, aquestes ini¬ 
ciatives ajuden a trencar (d’acord, relativa¬ 
ment) amb l’opressió de tot un poble que veu 
completament aixafats els seus drets. 

És una història, la seva, que resulta força 
familiar. La idea que el quítxua és una llen¬ 
gua de segona, prescindible, sobretot si l’al¬ 
ternativa és una llengua tan magnífica i rica 
com el castellà (fins i tot alguns catalano¬ 
parlants comenten les excel·lències del vast 
vocabulari del castellà, en comparació amb 


l’escassetat catalana!), és encara estesa a les 
terres on es parla. Un dels millors sistemes 
de colonialisme i homogeneïtzació que s’han 
inventat. Per això, el fet que aquí l’apren¬ 
guem, i que persones nadiues donin sortida 
als seus coneixements, és molt important. 

Segurament, si aprengués l’alemany que¬ 
daria molt millor en el meu currículum (és 
molt més útil, diuen), però no em dóna la ga¬ 
na de fer-ho. Senzillament. Estic fins als nas¬ 
sos d’haver de tenir el First , coneixements en 
ofimàtica, i altres punyetes per ser una per¬ 
sona competent (i competitiva). 


la Burxa 

Periòdic de Comunicació 
Popular de Sants 
i barris veïns 


La Burxa és una revista editada per un equip de redacció que 

es troba cada dilluns al CSA Can Vies (c/ Jocs Florals, 42) 

Periodicitat: mensual 

Telèfon de contacte: 93 422 16 13 

Adreça electrònica: laburxa@laburxa.org 

La Burxa no es fa responsable dels articles d’opinió. 


En aquesta Burxa hi han col·laborat: Roser Benavent, Bernat Costa, Toni Gonzàlez, 
Gemma Parera Àlvarez, Guillem Sànchez, Pau Canela, David Positiu, Soto, Jordina, 
Laia i Meritxell Sànchez-Amat, Mireia Pui, Jou, Carme, Marc, Miquel Darnés, Yol, Agus 
Giralt, Albert, Marc Faustino i Vidal, Hernan, Roger Bas, Josep Pons, Teresina Montso- 
lís, Guillem Valle, Plataforma No a la MAT, Setmanari de Comunicació Directa, H. C., 
Casal Independentista, Comissió de Veïns de la Bordeta i Assemblea Can Vies. 

Els veïns es mobilitzen contra Pobra 
il legal del carter Almeria 9-11 


ROGER BAS ■ SANTS 

Al principi de l’estiu algunes veï¬ 
nes del carrer Almeria es van diri¬ 
gir al Districte de Sants per dema¬ 
nar informació sobre la llicència 
d’obres de la nova edificació dels 
números 9-11 d’aquest carrer. El 
veïnat es queixava perquè aquesta 
obra no havia deixat espai per a la 
vorera i el Districte les va ignorar. 

Després de contactar amb el 
Centre Social de Sants i d’investi¬ 
gar, van veure que l’Ajuntament 
incomplia el seu propi planeja¬ 
ment urbanístic en donar la llicèn¬ 
cia al constructor, que fixava una 
amplada de set metres i no de cinc 
(com s’està construint la nova 
edificació) en el tram comprès en¬ 
tre els carrers Sant Crist i Rei 
Martí. 

Davant d’aquesta situació, els 
veïns del carrer es van autoorga- 
nitzar i conjuntament amb el Cen¬ 


tre Social de Sants van convocar 
una primera assemblea informati¬ 
va el dia 22 de setembre, on hi 
van assistir més de 70 veïnes del 
mateix carrer i de l’entorn. A par¬ 
tir d’aquesta assemblea es van co¬ 


mençar a planejar accions per 
pressionar el Districte perquè pa¬ 
ralitzés les obres al més aviat pos¬ 
sible i enderroqués els dos metres 
sobrants de la nova edificació. 

Després de diversos actes de 


protesta (penjada de pancartes als 
balcons, cercavila el 22 de setem¬ 
bre fins al Districte, recollida d’un 
miler de signatures), el 6 d’octu¬ 
bre passat un grup de veïns de 
l’assemblea van anar al Districte 
acompanyats de representats del 
Centre Social de Sants per reunir- 
se amb el gerent, el senyor Puga, 
que es va limitar a dir que podia 
haver-hi una irregularitat en la 
concessió de la llicència i que 
l’estudiarien. 

L’Ajuntament, fins al mo¬ 
ment, ha paralitzat les obres, però 
els veïns, lluny de confiar en els 
polítics, han reforçat la campanya 
recollint més signatures i fent i 
penjant més pancartes de protesta. 
A més, van realitzar una altra cer¬ 
cavila fins al Districte per entre- 
gar-li una segona carta a la regi¬ 
dora Imma Moraleda exigint-li 
una resolució del cas favorable als 
interessos del veïnat. 



Is boicoteja la festa do l’especulació: 
el Barcelona Meeting Point 


HERNÀN ■ SANTS 

Passaven les 12 del migdia del 
dissabte 29 d’octubre quan unes 
400 persones s’agrupaven a la 
plaça dels Països Catalans en 
resposta a la convocatòria de 
protesta contra el Barcelona Me¬ 
eting Point. Representants de di¬ 
ferents punts de Barcelona, com 
els Tres Turons, el pla Caufec 
d’Esplugues, el calaix de les vies 
i el pla de l’estació del barri de 


Sants, del PERI de la Trinitat Ve¬ 
lla, zones del Raval i el Forat de 
la Vergonya, la Barceloneta, el 
Poblenou i Can Ricart entre d’al¬ 
tres, donaven color i reivindica¬ 
cions a la marxa, que va co¬ 
mençar fent un mural contra el 
pla de l’estació a la mateixa 
plaça. 

Al llarg del recorregut es van 
cridar consignes contra el negoci 
i la violència immobiliàries a 
l’àrea metropolitana, l’assetja- 


ment i la gestió institucional de 
la situació de l’habitatge. A 
l’alçada de les Arenes, es va des¬ 
penjar una pancarta en què es re¬ 
clamava més habitatge social i 
menys centres comercials, men¬ 
tre les persones convocades ta¬ 
llaven la plaça d’Espanya i blo¬ 
quejaven l’accés al recinte de la 
Fira. Un cordó de la Policia Na¬ 
cional va barrar el pas als i les 
manifestants, i hi va haver algun 
moment de tensió quan els 


agents no van deixar que partici¬ 
pants de la marxa accedissin a 
l’interior de la Fira. Finalment, i 
després de fer la presentació de 
la Carta de Mesures contra la 
Violència Immobiliària i Urba¬ 
nística, es va deixar una munta¬ 
nya de fems davant del cordó de 
la policia i es van llençar bombe¬ 
tes de pintura contra les pancar- 
tas de l’esdeveniment repartides 
per tota la plaça d’Espanya. 

Del 25 al 30 d’octubre es va 
celebrar a la ciutat de Barcelona 
la 8a edició del Barcelona Mee¬ 
ting Point, la fira immobiliària 
més gran d’Europa i una de les 
més importants del món. Davant 
d’això, moviments socials i veï¬ 
nals, així com persones implica¬ 
des en diferents conflictes urba¬ 
nístics, van voler explicar quina 
és la Barcelona real, enfront 
d’un esdeveniment que celebra i 
magnifica les empreses i les per¬ 
sones que estan fent impossible 
el dret a l’habitatge i la vida als 
barris. 

A Barcelona es produeixen 
uns 3.675 desnonaments cada 
any (10 diaris); un mínim de 150 
casos d’assetjament immobiliari 
si fem cas de les restrictives da¬ 
des proporcionades per la matei¬ 
xa Administració; un ascens im- 
parable del preu de l’habitatge 
(que, en el cas dels lloguers, en 
cinc anys ha passat de 355,05 
el 1999 a 617,05 el 2004); l’a¬ 
bandonament de 307.859 pisos a 
tota Barcelona, i contínues agres¬ 
sions a la vida col·lectiva i l’es¬ 
pai públic dels plans urbanístics. 



La policia impedí que la marxa accedís a lïnterior de la Fira. guillem valle 


Carta de Mesures 
contra la Violència 
immobiliària 


MARC G. PUIGARDEU ■ SANTS 

El passat més d’octubre es va 
presentar a diversos col -lectius 
de Barcelona la Carta de 
Mesures contra la Violència 
Immobiliària i Urbanística, 
impulsada per la Coordinado¬ 
ra contra l’Especulació del 
Raval. Aquest document fa un 
anàlisi de com s’ha arribat a 
una situació tan precària com 
l’actual, tant pel que fa a 
l’habitatge com a la gestió 
urbanística dels barris. Tal com 
la mateixa carta exposa, la 
situació envers l’habitatge és 
cada dia més extrema: des de 
finals de 1997 fins a l’actualitat 
els preus dels habitatges han 
augmentat més del 150 %, 
mentre que els ingressos nets 
salarials en els sectors amb 
conveni només ho han fet en 
un 34,5 %. El preu mitjà dels 
lloguers a l’àrea metropolitana 
va passar de 355 euros el 1999 
a 617 euros el 2004. A la 
vegada, continua augmentant 
el nombre d’habitatges buits: 
segons el cens de 1991, a la 
província de Barcelona la xifra 
superava els 300.000. D’altra 
banda, en zones afectades per 
la transformació urbanística, 
com Ciutat vella, el Poblenou i 
Sants, l’assetjament im¬ 
mobiliari es cobra un gran 
nombre de víctimes. 

La carta exigeix a la 
Generalitat i a l'Ajuntament la 
limitació del preu de lloguer i de 
compra d’habitatges, una 
moratòria dels PERI i de les 
reformes urbanístiques ini¬ 
ciades fins que no tinguin en 
compte l’impacte social i l'opi¬ 
nió dels veïns, i l'aboliment de 
la Llei d’arrendaments urbans. 

La carta també reclama 
unes mesures d'emergència 
tant preventives com en l’àmbit 
penal per pal·liar la situació 
actual. Es proposen mesures 
de cara a fomentar la 
transparència tant als registres 
de la propietat com a l’hora de 
subvencionar obres de reforma 
als propietaris dels edificis 
llogats, i en les operacions de 
compravenda per tal que es 
respectin els drets dels 
llogaters. El document també 
demana la penalització de la 
possessió d’immobles buits 
amb un augment de l'IBI i 
l’amenaça d’expropiació als 
cinc anys d’abandonament, i 
planteja la despenalització de 
l’okupació. 

Finalment, en l’àmbit 
penal, exigeix la persecució 
efectiva de la violència 
urbanística i la implicació de 
les institucions en aquesta 
lluita. 

Es pot trobar més 
informació sobre el tema al 
web http:// mobbingbcn.- 
blogspot.com. 

Els mossos 
desembarquen 
a Sants 


Des de les 12 de la nit de 1’ 1 de no¬ 
vembre els Mossos d’Esquadra 
patrullen pels carrers del nostre 
barri i de la ciutat de Barcelona. 
La substitució de la Policia Nacio¬ 
nal ja és completa, tot i que aquest 
cos seguirà exercint funcions re¬ 
servades a l’estat com, per exem¬ 
ple, la vigilància de ports i aero¬ 
ports. El cos autonòmic s’encarre¬ 
garà de la seguretat ciutadana i de 
l’ordre públic. A partir d’ara, el 
veïnat haurà de dirigir-se a la co¬ 
missaria del carrer Eduard Aunós 
(al barri de la Marina), a la plaça 
d’Espanya o a travessera de les 
Corts amb Berguedà. Per més in¬ 
formació,consulteu l’especial de 
La Burxa d’agost 2005 (número 
88 ). 


Ales Corts també hi 
ha rotllo 


Com cada octubre, el barri de 
les Corts celebra la Festa Ma¬ 
jor. Amb aquest, ja són set els 
anys que la Plataforma Infantil 
i Juvenil s’entesta a esquivar 
traves burocràtiques per orga¬ 
nitzar la Festa Major Jove. 

Aquesta va començar di¬ 
vendres 7 amb un sopar popu¬ 
lar. El dissabte al matí, els es¬ 
plais i agrupaments del barri 
van organitzar jocs contextua- 
litzats en Chiapas, i a la tarda 
el circ arribà a la plaça. Just 
abans de començar els concerts 
de la nit, les espurnes del co- 
rrefoc donar pas als grups del 
barri i als esperats Goulamas'k, 
uns occitans que van sorpren¬ 
dre tothom. La nit va acabar 
amb els incombustibles Kum- 
bes del Mambo. 

El diumenge 9, va ser dia de 
tornejos (futbol i botifarra) i 
paella popular. Al vespre, es va 
gaudir del documental Arrels 
de lluita, sobre la lluita contra 
l’especulació a l’Horta valen¬ 
ciana, i del cinefòrum zapatista 
amb Caminantes. El dilluns 10 
la cultura hip-hop omplí la tar¬ 
da a Sol de Baix, i l’endemà el 
concert final va omplir la plaça 
del millor ska amb Discípulos 
de Otília i el mestissatge llati¬ 
noamericà de Che Sudaka. 

Festes completes, públic 
variat, però un eix temàtic co¬ 
mú, la rebel·lió zapatista. 


Indignació davant els assassinats a 
les iromeres de Ceuta i Melilla 



Manifestació a la plaça Sant Jaume en solidaritat amb les persones que han intentat saltar les tanques fronteres. toni 


GEMMA P.A. - SANTS 

Una concentració davant el con¬ 
solat marroquí, al carrer Bèjar, el 
dissabte 15 d’octubre va mostrar 
la indignació davant les morts 
d’immigrants subsaharians quan 
intentaven creuar les fronteres 
entre el Marroc i l’Estat espan¬ 
yol a les ciutats de Ceuta i Meli¬ 
lla. El diumenge 16 d’octubre es 
va fer una altra concentració de 
denúncia a la plaça Sant Jaume, 
on es reuniren unes 2.500 perso¬ 
nes que es dirigiren en manifes¬ 
tació fins la Subdelegació de 
Govern. 

Les concentracions pretenien 
apuntar com a responsables de 
l’assassinat de 14 persones a la 
frontera des del 28 de setembre 
tant el govern marroquí com 
l’espanyol. De fet, s’està traspas¬ 
sant la responsabilitat de conten¬ 
ció de la immigració al Marroc a 
canvi d’inversions econòmiques 
i de tolerància amb la manca de 
respecte als drets humans per 
part d’aquest país. 

A la vegada es denunciava 
l’existència de fronteres, cada 
cop més fortificades, i de lleis 
d”strangeria que porten a restrin¬ 


gir l’entrada dels immigrants 
amb tots els mitjans, fet que pro¬ 
voca fins i tot morts. Així, es cri¬ 
daven consignes com “Ni tan¬ 
ques no fronteres, ni morts a les 
pasteres”. 

Les mobilitzacions també 
pretenien transmetre solidaritat 
cap a les persones que, fugint de 
la desigualtat, la pobresa, les 


guerres i la repressió política, de¬ 
safien les fronteres i ho seguiran 
fent encara que es col·loquin ba¬ 
rreres tridimensionals, s’elevi la 
reixa i s’ampliï el desplegament 
policíac i militar. 

Una de les reivindicacions 
era precisament la retirada de les 
tropes espanyoles de les fronte¬ 
res de Ceuta i Melilla, ja que la 


militarització de les fronteres no¬ 
més es pot traduir en més morts i 
més assassinats. Però sobretot es 
reclamava suprimir les tanques 
que separen VEuropa fortalesa 
dels països del Sud, frenar les 
expulsions d’immigrants i, en 
definitiva, abolir la llei d’estran¬ 
geria i el reglament que l’acom¬ 
panya. 


Nus davant la tortura 

[ Una acció davant la comissaria de Sants recorda les 
tortures patides avui fa un any 


C0NTRA-INF0S ■ SANTS 

Passaven pocs minuts de les on¬ 
ze del matí del dimarts 4 d’oc¬ 
tubre quan un grup de més de 
30 persones tallaven la carrete¬ 
ra de Sants a l’alçada de la co¬ 
missaria de la Policia Nacional. 
Una pancarta gran en què s’hi 
podia llegir “Les declaracions 
sota tortura no són cap prova” 
recordava que aquell dia feia 
justament un any que tres joves, 
dos de l’Hospitalet i un de Cor¬ 
nellà, eren detinguts i torturats 
per membres d’uniforme i de 
paisà de la Policia Nacional, 
acusats del llançament de còc¬ 
tels molotov la matinada del 4 
d’octubre del 2004 contra aque¬ 


lla mateixa comissaria. 

Diversos joves es van des¬ 
pullar enmig de la carretera da¬ 
vant la mirada atenta dels antia- 
valots de la Policia Nacional 
que rodejava l’edifici. Un líquid 
simulava la sang que es va ves¬ 
sar aquell dia tant a l’interior de 
la comissaria com posterior¬ 
ment a les dependències d’Ai- 
guablava. Amb aquesta acció es 
volia visibilitzar la situació 
d’indefensió total que viuen les 
persones davant les tortures, si¬ 
tuacions que serveixen, com va 
ser el cas, per extreure declara¬ 
cions que després són usades 
com a prova en contra de les 
mateixes persones. 



Denúncia de la tortura policial usada per extreure declaracions. guillem valle 

fit lli! i gaudeix de 
l'estiu a la nova 
rasseta del casal 

Sants toma a patir la concentració 
feixista del 12 d'octubre 



Aquest any el barri de Gràcia ha protagonitzat la manifestació antifeixista. ton i 


MARC G. PUIGARDEU " SANTS/GRÀCIA 

Ni el canvi de govern el 2004 
en favor del PSOE, ni l’arriba¬ 
da d’un nou delegat del govern 
han impedit que de nou el 12 
d’octubre la plaça Sant Jordi es 
tenyís de banderes preconstitu- 
cionals i de simbologia feixista 
i neonazi. 

Sota el lema “Todos con Es- 
pana. Todos contra el Estatuto. 
Todos a Barcelona”, uns 250 
individus de totes les edats es 
van concentrar a Montjuïc con¬ 
vocats per Democràcia Nacio¬ 
nal i Falange Espaííola. L’acte 
va transcórrer entre “Vivas a 
Espana” i consignes a favor de 
la pena de mort i l’expulsió 
dels immigrants. 

Després de la conclusió de 
Tacte feixista, Sants va rebre la 


Durant el mes d’octubre s’han pro¬ 
duït a l’estació de Sants nombroses 
detencions de persones immigrants 
sense papers , cosa que possible¬ 
ment indica que l’estació ha esde¬ 
vingut un focus important de con¬ 
trol policial de la immigració ano¬ 
menada il·legal. Des de la 
finalització del procés de regularit¬ 
zació extraordinària s’han reforçat 
les polítiques repressives envers la 
immigració, on l’expulsió és una 
peça clau. 

El fet que Sants-Estació sigui 
un punt d’identificació i detenció 
de persones sense papers està rela¬ 
cionat amb el control dels des¬ 
plaçaments de persones immi¬ 
grants cap a altres països europeus. 
De fet, la lliure circulació per la UE 
és un dret que tenen limitat els es¬ 
trangers no comunitaris. 

Les persones que pel seu as¬ 
pecte semblen estrangeres estan 
sotmeses als controls policials; so¬ 
vint són aturades per la policia i 
obligades a mostrar la documenta¬ 
ció. En una d’aquestes ocasions el 
dia 10 d’octubre a la mateixa esta¬ 
ció de Sants van detenir més de 20 


visita d’una vintena de neona- 
zis que es van passejar pel barri 
i es van dirigir al Casal Inde¬ 
pendentista de Sants, al carrer 
Premià. En apropar-s’hi, un 
dels grups de secretes que va 
vigilar el barri durant tot el dia 
els va identificar i els va fer fo¬ 
ra. 

Gràcia es mobilitza contra el 
feixisme 

A Gràcia la manifestació 
unitària convocada a la plaça 
de la Virreina per la Plataforma 
Antifeixista va aplegar més 
d’un miler de persones, enmig 
d’un clima de tensió provocada 
per l’ocupació policíaca de la 
vila. 

La marxa va transcórrer 
sense incidents, malgrat que 
quan es va apropar a la llibreria 


persones, la majoria marroquines, i 
una d’elles va ser víctima de bru¬ 
tals pallisses per part de la policia 
quan intentava fugir perquè no te¬ 
nia papers. 

A més, la pràctica de demanar 
la documentació a les persones im¬ 
migrants als espais públics contri¬ 
bueix a la seva criminalització, ja 
que es genera la percepció que 
aquestes persones són delinqüents, 
quan no han comès cap delicte. No 
obstant això, pel fet de no tenir au¬ 
torització de residència (que és una 
falta administrativa, no un delicte) 
poden ser detingudes i portades al 
Centre d’Intemament de la Veme- 
da en condicions deplorables. 

Posteriorment es decreta una 
ordre d’expulsió, que no paralitza 
ni un recurs contenciós, de manera 
que quan els recurs es resol, si la 
sentència és favorable, l’estranger 
ja es troba fora del país. En cas que 
no es pugui fer efectiva l’expulsió 
per no tenir la certesa de la nacio¬ 
nalitat de la persona, es permet 
l’estada al país, però se li nega el 
permís de residència, de manera 
que paradoxalment regularitza la 
irregularitat. 


Europa, un grup d’antiavalots 
va barrar el pas als manifes¬ 
tants. Aquests van optar per 
evitar incidents i van modificar 
la ruta fins arribar a l’estació 
de metro de Fontana, on es va 
llegir un comunicat d’homenat- 


REDACCIÓ - SANTS 

El 2 de març del 2002 el barri va 
patir l’atemptat feixista més 
greu des de la transició. Una 
cèl·lula ultra, vinculada a T asso¬ 
ciació Timbalers del Bruc va 
col·locar una bomba a les Cot¬ 
xeres la nit abans que s’hi cele¬ 
brés un concert antirepressiu. 
Una errada de fabricació va pro¬ 
vocar que només explotés en 
part i sols ferís a dos dels matei¬ 
xos manipuladors de l’artefacte. 

Els passats 25 i 26 de juliol 
la Secció Segona de l’Audièn¬ 
cia Provincial de Barcelona va 
jutjar Santiago Royuela (fill del 
conegut subhaster i exmembre 
de la Guàrdia de Franco, Alber- 
to Royuela), Antonio Tomàs, 
Ramon Cuadrado i Oscar Serra¬ 
no per aquells fets. 

La defensa va demanar l’ab¬ 
solució perquè l’acció estava 
motivada per motius “altruistes 
i patriòtics”. Però els jutges van 
considerar, en una sentència de 
mitjan octubre, que els fets 
constituïen un delicte de tinença 
d’explosius amb finalitat terro¬ 
rista i va condemnar els quatre 


ge a en Roger, apunyalat l’a¬ 
gost de 2004 per un atac feixis¬ 
ta durant les Festes de Gràcia i 
que va morir mesos després a 
causa de les greus ferides que 
va patir. 


acusats a sis anys i un dia de 
presó per a cadascun. 

S’ha intentat que els fets 
passessin desapercebuts, i no 
han estat valorats per cap entorn 
polític ni mediàtic, encara que 
des de la Comissió Antirepressi- 
va de Sants s’han formulat algu¬ 
nes preguntes: Per què en cap 
moment la policia els va aplicar 
la llei antiterrorista? Per què 
l’Ajuntament no es va personar 
mai com a acusació particular 
tot i que l’objectiu va danyar un 
edifici de la seva propietat, i sí 
que ho ha fet en altres casos? 
Per què el tribunal reconeix com 
a determinant la seva pertinença 
a l’associació Timbalers del 
Bruc però no els acusa d’asso¬ 
ciació il·lícita ni inicia els trà¬ 
mits per il·legalitzar aquesta as¬ 
sociació?. 

Per tot això, la Comissió 
considera que “hi ha una doble 
vara de mesurar segons si els 
acusats pertanyen a moviments 
socials alternatius o a grups 
d’extrema dreta, que al cap i a la 
fi són la mà esquerra de TEstat". 


sants 


Detingut l’agressor 
sexual que actuava 
a Sants i Sarrià 

El dimarts 18 d’octubre, Xavier S. C., 
de 28 anys i veí del carrer Berlín, va 
ser detingut al carrer Olzinelles 
acusat d’agressió sexual amb intent 
de violació a vuit dones. Les 
agressions havien tingut lloc a Sants 
i Sarrià des del gener d’enguany. Va 
ser la resposta de la darrera noia, 
que va ser atacada al carrer Galileu i 
ajudada pel seu company que va 
arribar en aquell moment, qui va 
permetre la identificació de l’a¬ 
gressor, ja que en l’enfrontament, 
van fer-se amb el seu telèfon mòbil. 
L’anterior temptativa havia tingut lloc 
l’l d’octubre al carrer Fernàndez 
Duró, que uneix Olzinelles amb 
Finlàndia, a la matinada. Llavors, la 
noia atacada, que va patir cops i una 
ferida al llavi, va defensar-se cridant. 
Això va alertar unes veïnes que van 
sortir a la finestra, fet que va fer fugir 
l’atacant. A hores d’ara, l’acusat està 
detingut i la roda de reconeixement 
està pendent. Malgrat que cap de les 
agressions sexuals va ser con¬ 
sumada, el fet que siguin vuit les 
víctimes que l’han reconegut ha de 
fer que la condemna sigui més 
important. 


PINZELLADES 


El sindicat d'Oficis Varis de la CNT 
de Barcelona ha iniciat una 
campanya per aconseguir la 
readmissió d’una treballadora de la 
botiga Eolia, situada al carrer Sant 
Medir i dedicada a la venda de 
productes esotèrics i de tarot. Des 
del sindicat s’acusa la propietària 
Elena Serrano d’actuar de forma 
injusta i il legal, motivada per una 
qüestió de gelosia entre treba¬ 
lladores. La campanya consisteix 
amb una demanda de boicot per 
part dels consumidors expressada 
en nombrosos cartells apareguts a 
diferents carrers del barri i també 
amb una concentració a les portes 
de la botiga el 28 de setembre. 


La casa okupada anomenada 
L'Esbarzer, situada al carrer 
Constitució, a la Bordeta, ha 
aconseguit paralitzar mitjançant un 
recurs l’ordre de desallotjament 
prevista per al 8 d'octubre. La casa 
fa quatre anys que està okupada, i 
durant tot aquest temps ha servit 
d'habitatge als i les joves que la 
van rehabilitar. 


Detencions contínues 
d’immigrants ‘sense papers’ 
a Sants-Estació 

REDACCIÓ - SANTS 


Condemnats per 
terrorisme els autors de la 
bomba a Cotxeres 



c/ Sant Antoni- 


Horaris: De dilluns a dijous de 9 a 24 h. 
Divendres de 9 a I h 
Dissabtes de 17 a 1 h. 

>1 dissabte 19 de novembn 
partir de les 17 l·i. 

A les 20 h pica-pica I copa do cavo. 

A les 20 h pica-pica I copa de cava. 

Diables SA: construcció i enderroc de ponts 



Si algú pregunta a un grup de gent on es troba el Pont del Diable de ben segur que rebrà respos¬ 
tes diferents sobre la seva ubicació. I és que de ponts del diable n’hi ha, com a mínim, 14 en el 
territori dels Països Catalans: Llès, Ceret, Isòvol, Montagut de Fluvià, la Bastida de Belera, Coll 
de Nargó, Pont Major, Gironella, Cardona, Creu de Clua, Martorell, Pineda de Mar, Tarragona i 
Santa Eulàlia des Riu en tenen un. 

Les llegendes que els donen nom coincideixen en la mateixa arrencada: algú que ha d’aixe¬ 
car el pont o l’ha de travessar moltes vegades ven la seva ànima al diable perquè aquest el cons¬ 
trueixi en una sola nit. Tot i que el final és el mateix (els ponts que han perdurat en són la mos¬ 
tra), el diable és ensarronat per algú més llest que ell de dues maneres diferents segons el relat: 
o els galls canten abans d’hora (i el dimoni constructor creu que ha incomplert el termini de 
temps) o el que s’apropia a canvi de l’obra és l’ànima d’un animal. El fet és que la toponímia del 
país està farcida de dimonis i expressions diabòliques (com també la cultura popular), cosa que 
permet afirmar que la nostra és, entre d’altres coses, terra de diables. 

Una altra mostra sobre la curiosa relació entre el dimoni i els ponts (en aquest cas, però, ben 
poc edificant) és la llegenda alturgellenca de la Pixarrada del Diable, en la qual aquest personatge mitològic enderro¬ 
cava nit sí, nit també, els ponts que manà construir el bisbe Ermengol (1010-1035) al congost dels Tresponts, de camí 
cap a la Seu d’Urgell. Expliquen que s’aconseguí sorprendre el banyetes infraganti, i com a càstig el van lligar en una 
penya perquè veiés el desenvolupament de les obres. Aquest, mort de ràbia, el dia de la inauguració del viaducte con¬ 
centrà les seves forces a fer una pixarrada tal que provoqués una crescuda del riu i s’endugués el pont per davant. En 
aquest punt, la llegenda varia segons la correcció política del narrador: en un cas, els esforços malèfics van quedar en 
ridícul; en l’altre, la incontinència urinària va causar una inundació de grans proporcions. En qualsevol cas, en tenim 
un testimoni a l’última penya del congost (a mà dreta venint d’Organyà): una inquietant taca d’humitat verdosa que 
s’accentua els dies de pluja. 



Imatge d’època que presenta el gran INTERNET 

diable de la finança. Aquest, però, pixa 

diners. 



Mots rebels 




1. Trobada de precaritzadors immobiliaris que ens ha tocat 
tornar a acollir a la Fira de Barcelona. 

2. Festa reivindicativa que recorre els Països Catalans en 
defensa de la llengua i que va passar per Sants el passat 15 
d'octubre. 

5.Línia elèctrica que ha posat els pobles dels Pirineus en peu 
de guerra (sigles). 

7.Nova secció de La Burxa que a partir d'aquest número ens 
recordarà la nostra història i hi aprendrem junts. 

3.Setmanari de comunicació popular de venda a quioscos 
que es va presentar a Cotxeres de Sants el passat dissabte 
22 d'octubre 


Memòries gràfiques ■ 


El tramvia de Sants 


Horitzontals 

4.Jornada en què un grup d'individus que semblaven 
trets del museu dels horrors ens van recordar des de 
Montjuïc uns temps que creiem oblidats (data en xifres i 
inicial del mes). 

6.Vivenda okupada de Sants que cal defensar el dia 27 
d'octubre. 

8. Carrer revoltat contra la política urbanística del Districte, 
que concedeix permisos d'obra il·legals. 

9. Líder feixista condemnat a 6 anys de presó per la 
fabricació i col·locació d'un artefacte explosiu durant un 
concert a Cotxeres de Sants al març del 2001 

10. Barri barceloní en que una havanera cantada durant la 
Festa Major va indignar a la classe política local. 



Aquesta 
remor que se 
sent... 

Aquesta remor que se sent no és de pluja. 
Ja fa molt de temps que no plou. 

S’han eixugat les fonts i la pols s’acumula 
pels carrers i les cases. 

Aquesta remor que se sent no és de vent. 
Han prohibit el vent perquè no s’alci 
la pols que hi ha pertot 
i l’aire no esdevingui -diuen- irrespirable. 
Aquesta remor que se sent no és de 
paraules. 

Han prohibit les paraules 
perquè no posin en perill 
la fràgil immobilitat de l’aire. 

Aquesta remor que se sent no és de 
pensaments. 

Han estat prohibits perquè no engendrin 
la necessitat de parlar 
i sobrevingui, inevitablement, la catàstrofe. 


I, tanmateix, la remor persisteix. 


Lletra: Miquel Martí i Pol 
Música: Pau Jorquera Bordonau 

Guiada 


Black Baudelairo 

Kasba Music, 2005 

Banda del popular barri del Raval de Barcelona 
que es forma en trobar-se Babakar Gaye de 
Dakar (Senegal) i Stéphane Laidet (França, an¬ 
tic membre de Color Humano). 

Juntament amb Nico Boudou i Franck 
Fiedler, dos excomponents també de Color Hu¬ 
mano, i amb Kyzer , DJ marroquí de l’escena 
raggamuffin francesa, es comença a donar for¬ 
ma a Black Baudelaire. L’any 2003 treuen un 
maxi autoproduït de 6 temes: Danger (Peli- 
gro), on van participar entre d’altres Marina, 
d’Ojos de Brujo, Rubio i Kris, de 08001. 

El 2004 es renova la formació amb l’arriba¬ 
da de DJ Weas, de l’escena hip-hop suïssa, i de 
Lune, de l’escena francosenegalesa. 

Cuidado és el disc que ara estrenen i que re¬ 
uneix 15 temes de potent hip-hop mestís, 15 
elaborades cançons de profundes lletres que 
combinen la poesia del carrer amb els contes 
africans; històries que reflecteixen les diferents 
problemàtiques socials i descriuen la ema ex¬ 
periència d’un africà davant el fals somni eu¬ 
ropeu. 

Contacte: black_baudelaire @ netcourrier.com 

David Vàzquez 



K. L Reich 


Joaquim Amat-Piníella 

Edicions 62,2005 


L’experiència novel·lada de l’horror 


Joaquim Amat-Piniella (Manresa, 1913 - Barce- 
lona, 1974) combaté durant els tres anys de la 
Guerra Civil com a tinent republicà de la 80a I 

Brigada Mixta, 21a Divisió. Amb la victòria fei- ^\j| 

xista, s’exilià a França, on fou internat als camps ú jjfe 

de concentració d’Argelers i de Sant Cebrià del ^ 7 £ 

Rosselló, i fou posteriorment obligat a allistar-se L 
a la Companyia de Treballadors Estrangers. A jyn#* 
partir de l’ocupació alemanya de França (1940), 
va ser empresonat al K. L. Mathausen, un infern 
dominat per “aquella fortor de cuir cremat que 
coïa la gorja”: les xemeneies del crematori. Estudi preliminar 
Aquesta experiència viscuda de l’horror nazi _ comentarisde 1 

serà la base a partir de la qual Amat-Piniella es¬ 
criurà K. L. Reich , novel·la sobre la institució to¬ 
tal del treball forçat com a fórmula perversa per 
a l’extermini massiu d’antifeixistes, homose¬ 
xuals i jueus; novel·la que, més enllà i tot, esde- — 

vé un relat descarnat i lúcid de l’ambivalent condició humana. 


wmm 

mm. I 


K. L. REICH 

Joaquim Amat-Piniella 


| Lectura prescriptiva al Batxillerat 


Ivan Miró, La Ciutat Invisible 


£ 


bteckJiauWie^! 


la curiositat lingüística 


Un tomb pol 
diccionari 


Sabíeu que a la babalà , un terme ara 
ja catalanitzat, és una arabisme? 

En àrab s’escriu alà bàb Al-là i 
literalment vol dir ‘sobre la porta de 
Déu’. Bàb (porta) pren el matís de 
poder , i d’aquí acaba prenent el sentit de ‘en poder de 
Déu’, és a dir, ‘com Déu vol’. 


Princesas 


Fernando León de Aranoa 

2005 


Torna, en la seva línia magistral, Fernando León de Aranoa. Després 
de meravellar-nos amb Familia (1996), Barrio (1998) i Los lunes al 
sol (2002) ens delecta amb Princesas . 

Princesas ens mostra un retall de les vides de dues prostitutes, una 
espanyola (Candela Pena) i un altra dominicana (Micaela Nevàrez), 
que arran de viure al mateix edifici es fan amigues i còmplices. 

Caye i Zulema, respectivament, son les eines mitjançant les quals 
León es passeja per la prostitució i la immigració, endinsant-se en les 
persones que hi ha darrere l’ofici i mostrant-nos unes interioritats du¬ 
res i creïbles. 

La pel·lícula salta de puntetes sobre les escenes de sexe i violència 
per entrar a fons en les reflexions de les protagonistes, especialment 
de Caye. 

Yolanda 

Fes-te amic o amiga de 

la Burxa 


Les subscripcions a la Burxa acompliran dos 
objectius: fer-la arribar allà on la 
seva distribució no arriba i contribuir 
econòmicament al seu manteniment. 

Es pot fer de diverses maneres: 
mitjançant correu convencional, per domiciliació 
bancària o manualment. 

Així que ja saps! 


DOMICILIACIÓ BANCÀRIA 


Nom_ 


Cognoms 

Carrer i número 

Codi Postal 

Població 

Telèfon 

DNI 


Vull rebre La Burxa a casaQ 


Amic amiga de 


Col laboració anual 


Aportacions 

la Burxa 


amb 


voluntàries a la 

3 euros/mes 


la Burxa 


Burxa 

□ 


□ 5 euros/mes 


euros 

(36 euros l’any) 


(60 euros l’any) 


(escriure amb claretat) 


Caixa/Banc 


Adreça 


Població 


Nom del titular 


CODI ENTITAT 

□□□□ 

CODI SUCURSAL 

□□□□ 

CODI SEGURETAT 

□□ 

NÚM DE COMPTE 

□□□□□□□□□□ 

Es prega que entregueu fins a nova ordre els rebuts que presentarà La 

Burxa 


Data 

Signatura 













































D’ON VENIM 


l’Espanya 

Industrial 


L’any 1979 sortien les al·lega¬ 
cions de l’Espanya Industrial, 
després de 10 anys que els 
veïns i veïnes del barri en 
demanessin els terrenys per 
gaudir-los totalment. 

A partir de les al·legacions 
particulars es van definir dues 
propostes, una de les associa¬ 
cions de veïns i el PSUC (que 
aleshores anaven conjuntament) 
i l’altra de l’Ateneu Llibertari, un 
grup de veïns i veïnes, dos 
orfeons i la CNT. 

Les associacions veïnals i el 
PSUC demanaven una escola 
pera 1.000 nens, un hospital i un 
centre de gent gran. Nosaltres 
volíem un gran parc i aigua (el 
que hi ha ara) en virtud de les 
necessitats del poble de Sants. 
Vam parlar amb l’arquitecte 
encarregat de construir-hi (que 
era de Vitòria) i afirmava que el 
barri era grisor i que mancava un 
espai amb verd, blau i vermell (el 
terra, l’aigua i les torres) per 
aconseguir un cert equilibri. 

Allò va ser una gran guerra, 
on les associacions de veïns i el 
PSUC (totalment polititzats) 
abanderaven uns edificis on es 
privatitzava el sòl, sense cap raó 
per fer-ho. 

S’ha de dir que l’Ateneu 
Llibertari vam plantejar l’opció 
que vinguessin al nostre terreny, 
creant una comissió per buscar 
les solucions per fer les infra- 
estructures que les associacions 
i el PSUC reclamaven, però la 
proposta va ser rebutjada pels 
que controlaven aquestes orga¬ 
nitzacions. 

El primer de juny de 1980, en 
una assemblea multitudinària a 
l’antic cinema Gayarre (on no em 
van deixar asseure’m a la taula) 
es van votar les dues propostes. 
Hi va haver un empat tècnic, tot i 
que la FAVB (llavors en mans del 
PSUC) hi va enviar tot el 
personal de la tercera edat que 
va poder. Així i tot, el PSC, que hi 
era present, va donar com a bo el 
nostre projecte, ja que les 
despeses eren més minses. 

Un altre detall és que el 
bàndol contrari mai més va 
reivindicar l’escola, l’hospital ni la 
llar per a la tercera edat. 

JOSEP PONS 


— on moviment - 

Per a què un setmanari 
dels moviments socialsP 


[ El dia 22 d’octubre es va presentar, amb tota 
una jornada d’activitats a les Cotxeres, un 
nou projecte de comunicació anomenat 
Setmanari de Comunicació Directa. Aquest 
mitjà, que pretén arribar als quioscos a partir 


del proper 23 d’abril, es defineix com un 
“setmanari dels moviments social”. Però, 
què vol dir exactament això? Per a què 
serveix un setmanari dels moviments 
socials? 




SETMANARI DE COMUNICACIÓ DIRECTA 

En els darrers anys el magma de 
moviments socials anomenats al¬ 
ternatius o anticapitalistes hem 
anat creixent, sobretot quantitati¬ 
vament, però també qualitativa¬ 
ment. En relativament poc temps 
una nova generació de militants i 
activistes s’ha afegit a les diferents 
lluites al caliu de protestes que 
sense exagerar es 
poden anomenar 
de massives. Així, 
les respostes a les 
diferents cimeres, 
tan al nostre país 
com a d’altres, la 
protesta estudian¬ 
til contra la LOU, 
la vaga general i, 
sobretot, les im¬ 
menses mobilitza¬ 
cions contra la 
guerra van gene¬ 
rar un ambient 
propici per pensar 
de nou que el món 
es pot canviar i 
que ho podem fer 
nosaltres. Hem 
vist com arreu es 
creen xarxes lo¬ 
cals, butlletins i portals de con- 
trainformació, locals i centres so¬ 
cials, tant okupats com de lloguer, 
candidatures municipals assem- 
bleàries, assemblees de joves i 
d’estudiants i un munt de noves 
iniciatives. 

Però tampoc podem ser il·lusos 
(com a mínim no del tot) i pensar 
que tot això només és pel nostre 
esforç. Durant els anys del govem 
PP, l’oposició socialdemòcrata i 
catalanista ens va donar un fort 
protagonisme mediàtic per tal d’e¬ 
rosionar el govem. No van ser ells 
els impulsors d’aquelles massives 
mobilitzacions ni nosaltres una 
creació mediàtica de PRISA, però 
es va generar un ambient propici 
per al desenvolupament de noves 
lluites i resistències. Ara, però, un 
cop el PSOE ha recuperat el poder, 


hem desaparegut de l’escena me¬ 
diàtica. Dos exemples: la campa¬ 
nya dels moviments socials pel no 
a la Constitució europea i la mani¬ 
festació del MayDay. Dues inicia¬ 
tives que van moure milers de per¬ 
sones, amb un discurs propi, i que 
no va sortir en absolutament cap 
mitjà. Estan intentant fer-nos des- 
parèixer. 

Per tot això, una de les neces¬ 


sitats més urgents que tenim els 
moviments socials és la construc¬ 
ció d’una potent xarxa comunicati¬ 
va que visualitzi les nostres pràcti¬ 
ques quotidianes, socialitzi el nos¬ 
tre discurs i freni les campanyes de 
criminalització mediàtica. 

Qui som i què volem ? 

Volem crear un setmanari dirigit i 
sostingut des dels i per als movi¬ 
ments socials. Un mitjà de comu¬ 
nicació potent, atractiu, seriós i 
plural, capaç de trencar els estrets 
marges dels lectors ja convençuts, 
arribant a tota la gent que no acaba 
de creure’s el que li diuen els mit¬ 
jans convencionals, però que no es 
troba identificada en cap dels alter¬ 
natius existents fins ara. Per això 
és imprescindible que sigui un pro¬ 
jecte semiprofessionalitzat (per su¬ 


perar així el simple voluntarisme 
militant) i de venda als quioscos 
(trencant les fronteres de la distri¬ 
bució alternativa, a la qual, per al¬ 
tra banda, tampoc hi renunciem). 

El grup promotor no sortim del 
no res, junts sumem molts anys 
d’experiència en projectes de con- 
trainformació i comunicació popu¬ 
lar. Des de la gent que ha fet possi¬ 
ble l’edició del setmanari mural 
Contra-Infos 
durant més de 
set anys de for¬ 
ma ininterrom¬ 
puda, a les per¬ 
sones que van 
impulsar els 
projectes inter¬ 
mitents (lligats a 
campanyes con¬ 
cretes) com han 
estat VAltaveu 
(Campanya con¬ 
tra l’Europa del 
Capital, vaga 
general) i el 
Diari de la Pau 
(mobilitzacions 
contra la guerra i 
pel no a la Cons¬ 
titució europea). 
També s’hi ha 
sumat gent individual d’altres pro¬ 
jectes, com Kale Gorria , La Bur¬ 
xa, Masala i Xibarri , així com pe¬ 
riodistes, cansats de les limitacions 
i censures dels mitjans de comuni¬ 
cació oficials, i que volen contri¬ 
buir a la creació d’un projecte més 
d’acord amb les seves idees. 

Però sabem que un projecte ai¬ 
xí, sense suport econòmic empre¬ 
sarial ni institucional, només és 
possible amb el suport de milers de 
persones i col·lectius de base. Per 
això hem iniciat una campanya per 
aconseguir, d’ara al 23 d’abril 
(quan sortirà el número 1), les 
1.500 subscripcions que hem cal¬ 
culat que necessitem perquè el 
projecte sigui viable. Podeu con- 
tactar amb nosaltres a través del 
web www.setmanaridirecta.info. 

EL RACÓ DEL CASAL 


En record de lordi 
Martínez de Foix 


“Que l’exemple de la seva vi¬ 
da i la seva mort ens serveixi 
a tots en la nostra lluita cons¬ 
tant per una societat més jus¬ 
ta i lliure”. Són les paraules 
dels germans d’en Jordi Mar¬ 
tínez de Foix i Llorens. Pa¬ 
raules que expressen la neces¬ 
sitat de recordar una persona, 
independentista i comunista, 
company i amic, que ho donà 
tot sense esperar mai res a 
canvi. Aquest 14 d’octubre fa 
27 anys que va perdre la vida 
en ple combat. 

Corrien els anys de la 
transició i la violència desen¬ 
cadenada era constant. En 
Jordi la visqué de ben a prop. 
Als seus 17 anys visqué l’as¬ 
sassinat d’en Puig Antich, i 
als 20 anys tingué la Brigada 
Poloticosocial escorcollant 
casa seva. Era l’any 1977 i en 
la Diada morí per una bala de 
goma un manifestant, Gusta- 
vo Freiche, amb la conse¬ 
güent pujada de tensió. El 2 
de desembre li tocà el rebre: 
dos individus de paisà li enta¬ 
foraren dues bales al final 
d’una manifestació contra els 
pactes de la Moncloa. L’ 11 de 
setembre d’aquell any, 1978, 
en Gustau Munoz, company 
de militància al PCE-(i) cor¬ 
ria al seu costat pel carrer Fer¬ 
ran quan caigué abatut. Havia 
estat tirotejat. Tenia 16 anys i 
morí als braços d’en Jordi. 

Passats 33 dies de la mort 
d’en Gustau, en Jordi era en 
un pis del Verdum. Preparava 
petards irlandesos , dels que 
fan molt de soroll i servien 
per fer força durant les mani¬ 
festacions, aquells eren per a 
un homenatge a en Lluís 
Companys. Era 14 d’octubre; 
arribada la nit, una explosió 
segà la seva vida. Mai es 
sabrà del cert què va provocar 
aquell desgraciat accident, si 
l’error de manipulació o la in¬ 
troducció de productes desco¬ 
neguts per elements descone¬ 
guts com anàlisis posteriors 
van fer evident. 

El Casal Independentista de 
Sants, amb especial reconeixe¬ 
ment per a la seva família. 

I a tu, Jordi; seguim el com¬ 
bat, et tenim amb nosaltres. 


\ 

Floristeria 
Vallespir, 16 
08014 Sants, 
BCN 

tel. 93 490 29 83 

Riego 18 08014 Tel 93 421 05 93 
Obert de dilluns a dissabtes 
de 13,30 a 15,30h i 20,30 a 23,30h 



El Lokal 

Associació 
Cultural El Raval 

horari: 

matins, de dimarts a 
divendres de 10.30 a 14 h 
tardes, de dilluns a 
dissabtes de 17 a 21 h 




cl de la Cera 1 bis 08001 Barcelona 
Tel: 93 329 06 43 Fax: 93 329 08 58 
ellokal@pangea.org / 
ellokal@sindominio.net 

Trenta anys alliberant 
cossos i ments 


Fa 30 anys es fundava el Front d’Alliberament Gai 
de Catalunya. Amb aquest acte naixia al nostre 
país la lluita per l’alliberament gai i, per extensió, 
també el lèsbic i transsexual. El FAGC ha volgut 
celebrar aquesta històrica data amb unes 
jornades que durant els dies 21 i 33 d’octubre es 


van realitzar a les Cotxeres, amb la 
participació de militants històrics del 
moviment, juntament amb les noves 
fornades d’activistes Es va aprofitar per 
analitzar el passat, el futur i el present d’un 
moviment que encara té molt a guanyar 


ESPAI DE SEXUALITATS 


l’erotisme 
dels castells 

Tota la setmana esperant aquest 
moment, parlant-ne, desitjant 
llevar-nos cada matí i mirar-nos 
amb un somriure maliciós de 
satisfacció que vulgui dir “Ahir sí 
que va estar bé!, oi?”. Però la 
veritat és que un feix de carn 
com aquest no es troba així com 
així. Carn, molta carn humana, 
molta escalfor, cos a cos, pell a 
pell, la suor compartida. Per a 
qui ha d’aguantar el tipus ben 
dret, el patiment per aguantar 
fins al final. Per a qui té ganes de 
celebrar-ho, l’entrega perquè 
sigui així. La por que la cosa 
caigui abans d’hora. 

I arriba el moment. Després 
de tant flirteig, avui toca. Ja noto 
el tacte dels altres cossos, l’olor, 
olor de ganes, i enganxat a la 
meva orella l’alè panteixant de 
qui es disposa a celebrar la vic¬ 
tòria d’una batalla sense ene¬ 
mics. La gran columna de carn 
comença a aixecar-se. Tan alta 
com sigui possible, tan dura com 
pugui arribar a ser, des de la 
base conscienciada fins a la 
punta neguitosa. Concentració. 
No hi ha res més important en el 
món. Res. Les ganes, el plaer, 
carn humana. Gairebé estic al 
cel. Sento música celestial. Res 
de gregorià: una música alegre i 
viva, molt viva, cada cop més i 
més fins que m’anuncia el que 
tant he desitjat. Una música que 
acaba en una mena de paroxis¬ 
me orgíac que no té explicació ni 
comparació amb res que no si¬ 
gui eufòria i descàrrega de tota 
l’excitació acumulada durant 
temps. Per fi! 

Però no està. Que no passi 
com altres vegades quan la 
cosa afluixa abans d’hora. Tot¬ 
hom vol gaudir, acabar la gesta, 
la festa, un esforç perquè la gran 
columna de carn no afluixi mas¬ 
sa aviat. Gaudim una mica més. 

Aguanteu per sentir el final 
d’aquesta música, que jo també 
senti el més gran dels plaers, 
encara més gran. Més gran... 
més gran... que duri... dura, 
dura... aguanta... Fins al final! 
Així...! Molt bé...! Petons. 
Abraçades. El cigarret. 

D’acord, prefereixo follar, 
però això sí que era una 
columna de carn. 

H. C. 


TERESINA MONTSOLÍS 
El 1978 va arribar formalment la 
democràcia a l’Estat espanyol; el 

1979 es va derogar la Ley de pe- 
ligrosidad social, especialment 
dissenyada contra els gais; el 

1980 el Front d’Alli¬ 
berament Gai de Ca¬ 
talunya (FAGC) fou 
legalitzat, i enguany, 
octubre de 2005, 
aquesta organització 
celebra el 30è ani¬ 
versari de la seva 
creació. Els inicis 
durant el franquisme 
van ser de lluita en 
la clandestinitat, 
quan el delicte era 
ser homosexual. Les 
coses han anat pro¬ 
gressant i, si bé és 
cert que l’aprovació 
del matrimoni entre 
parelles homose¬ 
xuals és un fet nor¬ 
malitzador que cal 
celebrar, també ho és 
que les discriman- 
cions contra el 
col·lectiu no s’aturen 
i que canvien de for¬ 
ma segons els nous 
temps. El que no 
canvia és el tarannà 
de l’enemic, les 
mentalitats ràncies i 
autoritàries que no 
poden admetre que 
el seu model de vida 
es vegi alterat. 

Han estat 30 anys d’assem¬ 
blees locals arreu dels Països Ca¬ 
talans, de campanyes contra la 
mili i l’homofòbia a l’exèrcit, 
contra l’Església catòlica i per 
l’apostasia, contra el mercat de la 
pesseta rosa i un model únic gai. 
30 any de revistes, primer Info- 
gai , després Homosexualitats i 
Debat Gai, en l’actualitat. Una 


trajectòria que sempre ha estat 
lligada a les trobades estatals i 
internacionals (COFLHEE i IL- 
GA) per dissenyar discursos i es¬ 
tratègies conjuntes d’atuació. La 
seva lluita per transformar la so¬ 


cietat els ha conduït a 
participar en la totalitat de llui¬ 
tes, ja sigui als centres socials 
okupats, a la mani del Primer de 
Maig o a la Diada, perquè també 
són les seves lluites. Són mari- 
ques, són obrers, són d’esque¬ 
rres. 

El FAGC ha volgut aprofitar 
aquesta celebració per reunir les 
persones que els han acompanyat 


al llarg d’aquests anys. Durant 
les jornades transcorregudes els 
dies 21 i 22 d’octubre a les Cot¬ 
xeres de Sants ha tingut lloc una 
taula rodona en la qual el funda¬ 
dor de l’organització, Armand 
de Fluvià, i altres 
membres d’associa¬ 
cions dels moviment 
gai, lèsbic i transse¬ 
xual (conegut com a 
GLT) han repassat la 
història d’aquests 30 
anys a Catalunya i a 
l’Estat espanyol. Una 
altra taula rodona, en 
què es trobaven dife¬ 
rents grups GLT d’a¬ 
rreu de l’estat, va ana¬ 
litzar les perspectives 
de futur del moviment 
sota el nom de “Dels 
drets a les llibertats”. 
Es feren dos tallers, 
un de ràdio i un altre a 
càrrec del sociòleg 
madrileny Javier Sàez 
titulat “30 anys de 
promiscuïtat: de la 
plataforma política al 
plataformón drag ”. 
Les cançons d’Adolfo 
Osta i una festa al 
Centre Social Can 
Vies van cloure les 
jornades. 

No es tracta de mo¬ 
dificar i aprovar lleis, 
sinó de transformar la 
mentalitat de les per¬ 
sones. En l’actualitat, l’Oficina 
Antidiscriminatòria continua re¬ 
bent denúncies d’agressions, que 
es recullen a la Guia Antidis¬ 
criminatòria per a Gais i Lesbia¬ 
nes, presentada anualment. I, 
com deia Armand de Fluvià “En¬ 
cara fa falta lluitar molt per tal 
que el fet homosexual i lèsbic, 
malgrat els avenços assolits, esti¬ 
gui socialment normalitzat”. 


LA BORDETA, MON AMOUR 


la Bordeta tata 
verda _ 

pi 

UEStitfNS 
IEU UBEH 

Ens pensàvem que per fi a la 
Bordeta hi tindríem zones verdes, 
més arbres, jardins, un gran parc 
a Can Batlló..., però el que ens 
encolomen es l’àrea verda, un 
invent que s’ha tret de la màniga 
l'equip municipal que governa 
Barcelona. 

A partir del 24 d’octubre als 
carrers de la Bordeta, com en 
altres barris de la ciutat, per a- 
parcar a prop o més aviat lluny de 
casa teva o de la feina, haurem de 
rascar-nos la butxaca. Segons 
diuen els nostres administradors, 
no es tracta d’una taxa, diuen que 
és per millorar la circulació urbana 
i fer que la gent no agafi tant el 
cotxe i utilitzi el transport públic. 
Quin transport públic? Al nostre 
barri no han variat els horaris de 
les poques línies d’autobusos que 
hi ha. Per agafar el 72, el 91 i el 
115, ens hem d’esperar massa 
temps a les parades, en les hores 
punta els conductors no s’aturen 
perquè el vehicle va a tope, 
encara segueix sense funcionar el 
servei del 72 i del 115 els festius i 
el 91 no funciona els festius a la 
tarda. 

Un altre aspecte negatiu per 
al veïnat, i que sobretot afecta les 
persones amb mobilitat reduïda, 
les que porten cotxets d’infants, 
carros de compra i sobretot a 
persones que utilitzen cadires de 
rodes, és la instal·lació de 
parquímetres a les voravies 
estretes. A la Bordeta un gran 
nombre de voreres tenen una 
amplada inferior als 90 
centímetres. 

L'Àrea Verda és un impost fet 
per eixugar el gran forat negre del 
Fòrum de l’any passat i que els 
veïns no hauríem de pagar fins 
que no millorin els serveis de 
transport públic 

COMISSIÓ DE VEÏNS DE LA 
V_ BORDETA 



La Burxa ofereix un espai publicitari 
per a comerços, bars, locals socials, 
editorials, discogràfiques i d’altres 
que vulguin anunciar-se. 

L’espai es composa de quatre 
anuncis per pàgina de 63’5 x 60 mm. 

En cap cas els i les anunciants es 
responsabilitzen dels continguts. 

Absteniu-vos entitats bancàries, 
multinacionals i immobiliàries. 

Cada requadre costarà 21 euros 
(3.500 ptes.) i si en voleu ocupar dos, 
36 euros (6.000 ptes.). 



jt ^ 

JlcudutaJiníMjdbtz 

llibres música roba taller de serigrafia 
centre de documentació 
espai de recerca zona mèdia 


t. 619 517 144 


Cantonada amtj Àutòrtomia. Barri tíé Sants. Barcelona <M> LI Plç Sants- L3 L5 

Actuació decebedora en 
la diada dels Borinots 


Èxit de participació 
al xxhii Cras Papalar 
de Saats 



Moment en què l’enxaneta culminava el 2 de 7, també desrregat. borinots 


MERITXELL S. A. - SANTS 

No va poder ser. Els Borinots de 
Sants s’havien proposat cele¬ 
brar la seva diada, el 16 d’octu¬ 
bre, amb tres castells de 8 (el 2 
de 8 amb folre, el 3 de 8 i el 4 
de 8), però la indecisió de la 
mainada va estroncar les espe¬ 
rances i va deixar la colla amb 
mal gust de boca. Finalment, 
després de dos intents de 3 de 8, 
van descarregar un dubitatiu 4 
de 8, el 2 de 7 i el 5 de 7. Dels 
tres pilars de 5 finals, un va 
caure en luxar-se una espatlla el 
terç. La decepció va difuminar- 
se al multitudinari dinar de la 
colla a Cotxeres, que va reunir 
al voltant de 300 persones. Du¬ 
rant la tarda, membres de la co¬ 
lla van presentar espectacles i 
muntatges audiovisuals, entre 
ells tres nois del Panjab que van 
animar el públic amb les seves 
danses. 

Després d’una temporada en 
què el 4 de 8 s’ha convertit en 
una construcció habitual en les 
seves actuacions, la colla dels 
Castellers de Sants va haver 
d’esperar menys d’una setmana 
per descarregar el 3 de 8 a Sit¬ 
ges, en la diada de la colla local 
del 22 d’octubre. Entre els de la 
camisa grisa va esclatar l’eufò¬ 
ria i de cara a les properes ac¬ 
tuacions ja somnien en rescaba- 
lar-se de l’actuació de la diada. 


AGUS GIRALT - SANTS 

El passat 9 d’octubre es va ce¬ 
lebrar el Cros Popular de Sants, 
memorial Eugeni Giralt, pels 
carrers del barri. L’edició d’en¬ 
guany, la XXVII, presentava 
diverses novetats, la més desta¬ 
cada de les quals va ser la nova 
cursa de tres quilòmetres per 
als corredors de 7 a 14 anys. 
Aquesta nova cursa, que va 
transcórrer simultàniament a la 
gran, ha estat valorada molt 
positivament pel jovent que hi 
va córrer. La cursa de 10 quilò¬ 
metres, que va començar a la 
rambla del Brasil i va recórrer 


vies principals com l’avinguda 
Madrid, el carrer Numància, el 
passeig Sant Antoni, el carrer 
Tarragona i la carretera de Creu 
Coberta, va comptar amb un 
gran èxit de participació, amb 
més de mil corredors. La cursa 
es va desenvolupar sense inci¬ 
dents i la van gunayar Albert 
Caballero en la categoria mas¬ 
culina i Hassna Bahom en la 
femenina. Amb l’arribada a la 
rambla del Brasil, el cros va fi¬ 
nalitzar com una autèntica fes¬ 
ta del barri i de l’esport popular 
amb una xocolatada per a totes 
les perones participants. 


II Correllengua 
presenta ‘Parlem’ 


JORDINA - SANTS 

La visita del Correllengua d’en¬ 
guany ha estat d’allò més varia¬ 
da, i ha servit per conèixer el 
projecte d’intercanvi lingüístic 
Parlem, emprès per la CAL. El 
veïnat que va matinar dissabte 
16 d’octubre va poder començar 
relaxadament el dia fent taitxí. 
Seguidament uns joves veïns 
procedents del Panjab, regió del 
nord de l’índia, ballaren danses 
de les seves terres. En un català 


perfecte, un d’ells ens va expli¬ 
car la proximitat entre la terra 
d’on prové amb la que l’ha aco¬ 
llit, i va donar a conèixer el con¬ 
flicte que també viu la seva re¬ 
gió respecte l’Estat indi. Amb 
l’actuació dels Gratallers, es va 
donar pas al dinar, intermitent¬ 
ment passat per aigua (en Josep 
Cantimplora va haver de plegar 
abans d’hora per aquesta raó). 
Una cercavila, una xocolatada i 
un concert van acabar d’arrodo¬ 
nir la jornada. 


racó històric 


Hastón de mando’ 


AGUS GIRALT 

L’any 1945 Josep Maria D’Albert i Despujol, 
membre polític d’una de les grans nissagues 
del barri, els Muntadas (els amos de l’Espanya 
Industrial), fou nomenat alcalde de Barcelona. 
Per festejar aquest fet els obrers de la fàbrica li 
dugueren com a regal a la plaça Sant Jaume un 
bastón de mando. 

Aquest acte responia a la manca de 


llibertats i a l’ambient de delació que el règim 
promovia. No hi podia haber cap dubte en la 
fidelitat dels obrers envers els amos. La fidelitat 
dels amos al règim era clara. En agraïment al 
nomenament el mateix Josep M. va convidar 
Franco a visitar la fàbrica. Que content estaria 
el dictador passejant per la fàbrica que el 1939 
habia produït més de 400.000 banderes 
nacionals espanyoles. 

Per acabar d’entendre l’adhesió dels obrers 
als amos, s’ha de tenir en compte un element 


bàsic en la història de l’Espanya Industrial, el 
paternalisme dels amos. Aquesta política, 
iniciada al 1865 quan en plena epidemia de 
còlera la fàbrica va fer la funció de sanatori, es 
pot constatar en determinats moments al llarg 
de la història. Responia a una estratègia laboral 
de la fàbrica i a una necessitat egòlatra dels 
amos. 

Les grans empreses, com succeeix a 
l’actualitat, fomentaren trames de petites 
empreses que treballaven per a elles. Era una 
forma d’eliminar problemes, reduint la força 
dels treballadors i evitant les demandes 
laborals. L’Espanya Industrial podia tractar 
millor els seus treballadors que els petits tallers, 


ja que indirectament treia els beneficis d’ells. 

La conseqüència d’aquest joc brut fou la 
menor conflictivitat laboral a les grans 
fàbriques, on els discursos que van acabar 
influint foren els lerrouxistes. A les petites 
empreses, on es patien les pitjors condicions 
de treball, fou on sorgiren els brots 
revolucionaris. 

De totes formes, tornant al nostre 
amo/alcalde, cal a dir que el bastón de mando 
no li deuria ser de molta utilitat quan el 1951 
hagué de dimitir com a conseqüència de la 
vaga dels tramvies, un dels primers gols 
importants de la ciutadania al règim 
franquiusta. 





documentals, 
curts, 
independent 
projeccions 
i mes... 

Què està passant als Païsas Catalans? 


it En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des 
de La Burxa volem contribuir a la coneixença del nostre 


passat immediat, de les problemàtiques actuals, tant socials 
com ecològiques i econòmiques, i dels moviments populars 
que ens fan avançar. 


No a la MAT 


La línia elèctrica de molt alta tensió que vol tirar endavant el govern tripartit a les terres 
gironines portaria 400.000 volts i seguiria el traçat Sentmenat-Bescanó-Figueres-Baixàs. La 
construcció de la línia ha generat un ampli rebuig entre la població, que s’ha organitzat en 
diverses plataformes que van fer sentir la seva veu en una manifestació a Barcelona el 
passat 15 d’octubre 


PLATAFORMA NO ALA MAT 


OSONA 


La línia de molt alta tensió (MAT) 
està justificada per l’estat i el go¬ 
vern per tres motius: que a les co¬ 
marques gironines cal millorar el 
subministrament d’energia elèctri¬ 
ca; que el tren d’alta velocitat 
(TAV) necessita per al seu funcio¬ 
nament una línia de 400 quilo- 
volts, i que cal augmentar la capa¬ 
citat d’interconnexió amb França 
per poder satisfer la demanda d’e¬ 
nergia de tot l’estat i tenir una ga¬ 
rantia de seguretat davant les pos¬ 
sibles baixades de tensió. 

L’informe sobre la situació 
energètica a Catalunya, elaborat 
per la Conselleria de Treball i In¬ 
dústria de la Generalitat i datat a 
l’octubre del 2004, esmenta que 
l’estat deficitari del subministra¬ 
ment i la distribució d’energia a la 
província de Girona, en concret de 
la part costanera, està causat per la 
manca d’inversió en la xarxa dis¬ 
tribuïdora i la negligència de les 
diverses companyies elèctriques 
en el seu manteniment. La segona 
necessitat, subministrar energia al 
TAV, no està demostrada enlloc, ja 
que els trens europeus d’aquestes 
característiques, inclòs l’únic que 
funciona a l’Estat espanyol, fun¬ 
cionen amb 225 quilo volts. La in- 
terconnexió amb França per mo¬ 
tius de cobertura de la demanda no 
s’ajusta a la realitat perquè l’Estat 
espanyol, durant l’any 2004, ha 
estat excedentari i no s’han utilit¬ 
zat les interconnexions ja exis¬ 
tents. 

Un altre dels arguments expo¬ 
sats és que l’energia sortirà més 
barata, cosa que tampoc no és cer¬ 
ta, ja que Itàlia i Portugal, dos es¬ 
tats amb una forta dependència 
energètica, estan pagant les tarifes 
més altes de la Unió Europea. 

Cal preguntar-se i reflexionar 
sobre el perquè d’aquesta línia si 
els tres principals motius que els 
responsables polítics donen no 


s’ajusten a la realitat. La qüestió 
és que no es parteix de les necessi¬ 
tats reals que permetrien assegurar 
un model energètic i un benestar o 
qualitat de vida en el futur, sinó 
que les infraestructures es plante¬ 
gen en funció de les fonts d’ener¬ 
gia que més beneficien els lobbys 
energètics. A les necessitats dels 
lobbys s’ajusta un creixement del 
consum que faci necessàries 
aquestes infraestructures, i els 
buits de generació s’omplen amb 


generació eòlica a gran escala, de 
manera que s’afiança encara més 
la generació centralitzada. Cal afe¬ 
gir que un sistema centralitzat és 
més vulnerable: les interrupcions 
de subministrament es propaguen 
per tota la xarxa. Itàlia n’és un 
exemple, ja que importa el 16 % 
de l’energia elèctrica i amb la cai¬ 
guda d’un arbre a la xarxa pràcti¬ 
cament tot el país es va quedar a 
les fosques per l’efecte dominó. 

Aquesta línia suposa una auto¬ 
pista elèctrica, i com tota autopis¬ 
ta passa de llarg pel territori sense 
cobrir cap demanda interior. 


Aquesta autopista té el seu destí 
allà on hi hagi mercats: Portugal i 
el nord d’Àfrica. Tampoc es pot 
oblidar que l’energia que passarà 
per aquesta línia prové de les cen¬ 
trals nuclears franceses, i això sig¬ 
nifica recolzar aquest tipus d’ener¬ 
gia terriblement contaminant i pe¬ 
rillosa per a les nostres vides. 

El pla de l’energia que vol 
aprovar el govern de la Generalitat 
ha reduït a la mínima expressió 
l’esperança que el nou govern sig¬ 


nifiqués un canvi en la política 
energètica. Aquest pla de l’energia 
de Catalunya (PEC), per al 2006- 
2015, proposa un augment d’e¬ 
missions de C0 2 al país d’entre el 
93 i el 101 % per al 2010, respec¬ 
te els valors de 1990. El flagrant 
incompliment del protocol de 
Kyoto i l’omissió dels costos 
econòmics, mediambientals i so¬ 
cials que signifiquen per a Cata¬ 
lunya, són una actitud de submis¬ 
sió del govern autonòmic que res¬ 
pon als interessos de les gran 
empreses que es dediquen al nego¬ 
ci de l’energia. El pla energètic de 


Catalunya s’ajusta a aquestes 
exigències mercantils i en el seu 
plantejament exclou el des¬ 
envolupament de la generació a 
petita escala i la possibilitat que 
molts consumidors esdevinguin 
alhora generadors d’energia. És 
clar que això suposaria que tota 
aquesta energia generada escapa¬ 
ria del control de les multinacio¬ 
nals i no els suposaria cap guany. 

El desenvolupament de les 
energies renovables és insignifi¬ 
cant i anecdòtic en el plantejament 
del PEC. Si la UE recomana que 
arribin al 12 % de tota l’energia 
produïda, l’any 2010, a Catalunya 
el 2015, s’arribaria a un míser per¬ 
centatge del 7,9 , amb una quarta 
part de l’energia produïda per 
grans parcs eòlics, que potencien 
encara més la centralització de la 
generació. 

Les línies MAT son la punta 
d’un iceberg que amaga la des¬ 
trucció de tot un territori, que fa 
desaparèixer boscos sencers i els 
corredors que els han d’acompa¬ 
nyar. El medi ambient i la salut de 
les persones es veuen afectats 
amb aquestes torres de 60 metres 
d’alçada. Recents estudis a An¬ 
glaterra han relacionat positiva¬ 
ment l’exposició a l’electromag¬ 
netisme amb casos de leucèmia in¬ 
fantil. 

Demanem la voluntat política 
necessària per iniciar un urgent 
canvi de model energètic que vagi 
en la direcció de la implantació 
progressiva i massiva de fonts d’e¬ 
nergia netes i renovables properes 
als llocs de consum. 

L’aprovació del pla de l’ener¬ 
gia significa ampliar a més d’una 
dècada el calendari de tancament 
progressiu de les centrals nuclears 
i perpetuar el model energètic cen¬ 
tralitzat, irresponsable amb els in¬ 
teressos generals de la societat i 
obsolet com a mitjà per garantir la 
competitivitat econòmica i la qua¬ 
litat de vida de la població. 




Xirinacs, detingut a una comis¬ 
saria per una malinterpretació 
d’una frase de Gandhi. 


Barcelona +10: 
-Drets 
-•-Capital 
-Justícia.. 

Sharon, Berlusconi, Mohammed 
VI, Zapatero i companyia seran a 
Barcelona el 27 i 28 de novembre 
per la cimera Barcelona +10. Una 
trobada governamental medi¬ 
terrània fruit de l’anomenat procés 
de Barcelona iniciat fa 10 anys: 
promeses de pau, justícia i 
col·laboració oblidades per 
projectes més rendibles d’espais 
de lliure comerç, explotació de 
recursos naturals i legitimació de 
governs que vulneren drets 
humans, individuals i col·lectius. 
Davant de tant cinisme s’ha 
constituït la campanya “No al 
Mediterrani del capital i la guerra. 
Alternatives a Barcelona +10”. A 
més d’Iatres actes de difusió, en 
preparen un de central per al dia 
26 i una jornada de mobilització 
per al diumenge 27, amb 
manifestació inclosa, a les 12 
hores a Barcelona. 




... A LA RÀDIO INÚTIL 



Jiménez Losantos segueix 
dinamitant tot el prestigi del 
mitjà radiofònic. 




N0 TANQUEM Al MIGDIA 


Plaça d’Osca 7-11, LOCAL 4 
08014 Sants, Barcelona 


V Telf. 93 298 83 35 

Ester Golet Calvo 

Membre del Col iectiu l’Escletxa 


Torigen de la violència 
de gènere és el poder” 


El 25 de novembre és el Dia Internacional contra les Violències de Gènere. 
El Col -Iectiu l’Escletxa hi participarà tant des del barri com a la concentració 
que es fa a Barcelona. Aquest any la Plataforma Unitària contra les 
Violències de Gènere organitza un fòrum al Casinet d’Hostafrancs. 
Aprofitant que s’acaba d’obrir el Punt d’informació i atenció a les dones del 
districte, al Centre Cívic del Sortidor, al Poble Sec, es farà una taula rodona 
on hi participaran. També faran un cartell perquè hi hagi presència al barri, 
i conjuntament amb dones de diversos col -lectius de Sants organitzen un 
seguit d’activitats al barri. 


JOU 


JOU I MIREIA PUI - SANTS 

L'Escletxa, què és? 

L’Escletxa és una associació que va co¬ 
mençar l’any 1999. Som totes dones que 
tenim alguna formacié en violència de gè¬ 
nere. Partim d’un model que inclou un 
treball comunitari de prevenció i també l’a¬ 
tenció a dones que la pateixen, en fem el 
seguiment i l’atenció psicològica 

Quantes dones han passat o passen pel 
vostre puntP 

Entre dones que vénen a informar-se i do¬ 
nes que reben una atenció més continuada 
a l’any poden ser unes 20 o 25. 

I com hi arriben anuí les donesP 

Ho vam intentar però no ens ha estat mas¬ 
sa fàcil. Quan vam començar vam anar a 
presentar el projecte al Consell de Dones 
del Districte i se’ns va qüestionar si era ne¬ 
cessari fer aquesta associació. La majoria 
de dones arriben perquè han vist el díptic o 
per coneguts i familiars, i també per deri¬ 
vació des d’altres entitats. 

Sou només dones. Poden entrar homesP 

En principi, no. Nosaltres treballem en 
violència de gènere però ens centrem molt 
en violència vers les dones. Quan vam co¬ 
mençar hi havia un grup de reflexió mixt 
que ara tenim ganes de tomar a engegar. 
Faríem una trobada mensual amb dones i 
homes que tinguin ganes de reflexionar so¬ 
bre la violència, la masculinitat, la femini¬ 
tat, els rols de gènere actuals. Però l’aten¬ 
ció la fem només a dones, que som majo¬ 
ritàriament les que patim la violència. 

Per què ïescletxa/? 

Quan vam començar hi havia molta invisi¬ 
bilitat en el tema de la violència vers les 
dones, és com contribuir a la idea que ens 
en podem sortir si busquem ajuda. També 
hi ha la idea que amb el teixit i el recolza¬ 
ment socials l’escletxa es va fent gran. 


La violència de gènere es pot eradicar 
amb una lleiP 

No crec que hi hagi res que es pugui resol¬ 
dre amb una llei. Valoro positivament que 
s’hagi fet la llei però només amb això no 
fem res. Qui aplica la llei ha de tenir una 
sensibilització, una formació... aplicar la 
perspectiva de gènere, que és un fenomen 
estructural que prové del fet que vivim en 
una societat patriarcal. 

Com enfoqueu el problemaP 

Dins del feminisme hi ha diferents posi¬ 
cions. No ens adscrivim en l’anomenat fe¬ 
minisme de la igualtat, però tampoc en el 
de la diferència. La societat on vivim és 
molt violenta. Quan diferenciem la violèn¬ 
cia vers les dones és perquè dins d’aques¬ 
tes violències socials hi ha una violència 
específica que té veure amb el que s’espe¬ 
ra de nosaltres pel fet de ser homes o do¬ 
nes. Com més rigidesa hi ha en aquestes 
idees més risc hi ha de violènica. Avui to¬ 
tes patim en algun grau alguna mena de 
violència de gènere. Per deixar enrere la 
idea del gènere com a dues coses separades 
hem d’anar trencant aquests conceptes. Po¬ 
dem apostar per un model diferent de rela¬ 
ció entre les persones, fins i tot amb una 
mateixa. La identitat de cadascú no hauria 
de passar per aquestes coses tan rígides i 
estrictes, s’ha d’anar a canviant a poc a 
poc. 

I el tema del llenguatge? 

S’ha fet una evolució, però hi ha una part 
d’això que és ser políticament correcte. A 
l’hora de fer un text es té en compte utilit¬ 
zar un llenguatge no sexista però en canvi 
no s’incorpora en el dia a dia. 

Què significa ser dona ara? 

No es pot parlar de ser dona, sinó de les do¬ 
nes, que som diferents entre nosaltres. El 
que em sembla molt interessant és pregun- 
tar-nos què vol dir per a cadascuna ser do¬ 


na, i per cada una és una cosa molt dife¬ 
rent. Històricament hi ha hagut molts 
avenços socials, mèdics, d’educació... 
M’agrada poder visibilitzar coses que sem¬ 
bla que han canviat però no és així. Ara 
pensava en la sexualitat, crec que segueix 
sent un tema molt complicat i que les 
vivències són molt dificils, però si pensem 
que es té tot resolt deixem de veure que po¬ 
dem fer coses, ho dic perquè això te a veu¬ 
re amb la violència. Hi ha una tendència a 
masculinitzar les coses, com que el reco¬ 
neixement i social estava lligat als homes, 
sembla que ens hem de portar com els ho¬ 
mes per accedir a aquest reconeixement. Jo 
apostaria per fer-ho d’una altra forma. 

L’origen de la violència de gènere. 

Es el poder, qui l’ostenta i com el vol man¬ 
tenir. Històricament aquest ha estat en 
mans dels homes, de l’home blanc occi¬ 
dental i de classe mitjana. Amb la qual co¬ 
sa una dona negra i pobra va ajuntant 
violències socials. Tot el que surti del que 
és hegemònic és un perill per al poder. Té 
una preu que jo, pel fet de ser dona, vulgui 
sortir del model establert. 

Quin paper hi juga l'Església? 

L’Església és un dels poders socials. No¬ 
més cal mirar-ne l’estructura interna, quin 
paper hi juguen les dones. Hi ha un movi¬ 
ment de dones que defensa un altre paper 
dins d’aquesta església, però l’Església 
com a poder social matxaca tot el que sur¬ 
ti de la norma i del control. És una de les 
estructures socials que promou i manté la 
violència contra les dones. 

Per acabar, hi ha més punts com el vostre? 

Hi ha Tamaia, que és una de les entitats que 
treballa el tema a Barcelona i que és pione¬ 
ra com a entitat. També hi ha Acció Contra 
la Violència Domèstica de Nou Barris, que 
també desenvolupa la seva tasca des del 
treball comunitari. 


CARTELLS POLITICOSOCIALS 


30 anys de FACG 





ADRECES 1 

Durant aquest mes, tallers sobre violència 
urbanística, informeu-vos-en a l’Espai Obert 

de les Vies i Contra el Pla de l’Estació. 

barri, al Casinet d’Hostafrancs. 

Can Vies 

cl Jocs Florals, 42 


Diious 24 De novembre 

Dissabte 26 De novembre 

Dissabte 5 De novembre 

Festival antifeixista 

Xerrada “L’amnistia i el dret a la 
resistència. No al judici dels antifeixistes 

Acció “Xabolejar Barcelona” a la tarda, 
al parc de la Ciutadella. 

Centre Social de Sants 

cl Olzinelles, 30 

21 h: Amparanoia, Dr. Calypso i altres a 

detinguts a Paris” a la capella de Can 

les Cotxeres de Sants. 

Vies. 

Diumenge 27 De novembre 

Casal Independentista 

Dissabte 19 De novembre 

25 i 26 De novembre 

12 h: manifestació "Alternativa +10: no a 

cl Premià, 31 

Ripx Sants 

Fòrum de la Plataforma contra les 

la Mediterrània del capital i la guerra”, 

Espai Obert 

cl Violant d’Hongria, 71 

18.30 h: inici a la plaça de Sants, 

Violències de Gènere 

inici al passeig de Gràcia amb Aragó. 

^organtiza la Plataforma pel Soterrament 

Activitats organitzades per les dones del 

